बाणगंगा नदी (राजस्थान)

बाणगंगा नदी (Banganga River) भारत के राजस्थान और उत्तर प्रदेश राज्यों में बहने वाली एक नदी है। यह गम्भीर नदी (उटंगन नदी) की एक उपनदी है, जो स्वयं यमुना नदी की उपनदी है। बाणगंगा का आरम्भ जयपुर ज़िले में बैराठ के समीप की पहाड़ियों में होता है।"Gambhir-Utangan River: Origin, Tributaries, Basin, Dam and Concerns ," Rajasthan Ras, 12 May 2017"Lonely Planet Rajasthan, Delhi & Agra," Michael Benanav, Abigail Blasi, Lindsay Brown, Lonely Planet, 2017, ISBN 9781787012332"Berlitz Pocket Guide Rajasthan," Insight Guides, Apa Publications (UK) Limited, 2019, ISBN 9781785731990

 विवरण 
बाणगंगा नदी का पानी भरतपुर में घना पक्षी राष्ट्रीय उद्यान में भूमिगत होकर नम भूमि का निर्माण करता है। इसे 'अर्जुन की गंगा' भी कहा जाता है। इसे 'ताला नदी' भी कहा जाता है, क्योंकि यह ताला गांव से होकर निकलती है। इसे रूणिडत नदी भी कहा जाता है। इसकी कुल लम्बाई 380 km है।

 उद्गम 
कोटपुतली - बहरोड  (पूर्व में जयपुर था ) जिले की बैराठ पहाड़ियों से निकल कर पूर्व की ओर बहते हुए दौसा से भरतपुर में प्रवेश करती है।

 अपवाह तन्त्र 
बाणगंगा राजस्थान के तीन जिलों में बहती है: जयपुर, दौसा एवं भरतपुर। बाणगंगा राजस्थान की एकमात्र ऐसी नदी है, जिसके उद्गम से लेकर विलय तक कोई सहायक नदी नहीं है।

 इन्हें भी देखें 
 गम्भीर नदी
 यमुना नदी

 सन्दर्भ 

श्रेणी:राजस्थान की नदियाँ
श्रेणी:यमुना नदी की उपनदियाँ